На основу члана 27. став 5. и члана 135. став 2. Закона о стечају („Службени гласник РС“ бр.104/2009, 99/2011 - др. закон, 71/2012 – Одлука УС, 83/2014, 113/2017, 44/2018 и 95/2018), као и поглавља III Националног стандарда о начину и поступку уновчења имовине стечајног дужника – Национални стандард број 5 (Сл. Гласник РС 62/2018), стечајни управник стечајног дужника:

ДОО РАДАН МЛИН СРПСКИ МИЛЕТИЋ – У СТЕЧАЈУ,
Стојана Љубића 117, Српски Милетић, Ст. 8/2020

ОБЈАВЉУЈЕ ПОЗИВ ЗА ДОСТАВЉАЊЕ ПОНУДА
за вршење услуга процене вредности имовине
 
За потребе утврђивања процењене вредности у поступку продаје проценитељ ће користити следеће методе:

-процену вредности ликвидационом методом

-процену вредности правног лица према методама које су у складу са Међународним рачуноводственим стандардима, којима се обезбеђује највећа вредност за повериоце.

Проценитељ ће такође :

- извршити процену целисходности продаје стечајног дужника као правног лица у односу на продају имовине стечајног дужника у деловима (пакетима) или појединачне продаје имовине стечајног дужника,

-утврдити учешће вредности имовине на којој постоји уписано разлучно право у односу на процену вредности целокупне имовине, односно у односу на процену вредности правног лица,

-  саставити и доставити правно мишљење у вези правног статуса имовине која је предмет процене на основу прибављене документације, све ближе описано у нацрту уговора;

Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси  стечајног управника, Предраг Ерић, Сомбор, Апатински  пут 40а, или путем мејла predrageric78@gmail.com, уз претходну најаву телефоном на број 064/1617-414. 
Понуда треба да садржи: квалификације и референце понуђача, рок у коме ће процена бити урађена, цену са  ПДВ-ом, динамику плаћања.

Понуде за вршење услуга процене могу се доставити  најкасније 03.11.2020. године до 15 часова, на адресу: Сомбор, Апатински пут 40а , стечајни управник Предраг Ерић или путем мејла predrageric78@gmail.com .

